Αργοναύτες

thumb|right|280px|Η συγκέντρωση των Αργοναυτών, αττικός ερυθρόμορφος κρατήρας, 460–450 π.Χ., [[Λούβρο]] Αργοναύτες ονομάζονταν στην ελληνική μυθολογία, όλοι εκείνοι οι ήρωες, οι οποίοι ανταποκρίθηκαν στο κάλεσμα του Ιάσωνα και έλαβαν μέρος στην Αργοναυτική εκστρατεία.Πήραν το όνομα τους από το πλοίο το οποίο επάνδρωσαν, την Αργώ.

Αρχηγία των Αργοναυτών
Όταν συγκεντρώθηκαν οι Αργοναύτες ο Ιάσωνας τους ζήτησε να εκλέξουν τον αρχηγό τους. Όλοι τότε στράφηκαν στον Ηρακλή. Αυτός όμως υπέδειξε για αρχηγό τον Ιάσωνα, αφού εκείνος είχε οργανώσει το ταξίδι. Οι υπόλοιποι Αργοναύτες συμφώνησαν με την πρόταση του Ηρακλή και έτσι η αρχηγία της εκστρατείας ανατέθηκε στον Ιάσωνα.

Αριθμός των Αργοναυτών
Ο αριθμός των Αργοναυτών στα αρχαία ελληνικά κείμενα ποικίλλει. Ο Πίνδαρος αναφέρει δέκα, ο Απολλόδωρος ο Αθηναίος σαράντα οκτώ, ο Απολλώνιος ο Ρόδιος στα Αργοναυτικά πενήντα πέντε, ενώ άλλοι συγγραφείς εξήντα. Μόνο είκοσι οκτώ από τα παραπάνω ονόματα περιλαμβάνονται σταθερά σε όλα τα αρχαία ελληνικά κείμενα. Συγκεχυμένες είναι και οι πληροφορίες για τη χωρητικότητα της Αργώς. Άλλες πηγές αναφέρουν ότι ήταν σχεδιασμένη για πενήντα πέντε κωπηλάτες, άλλες για πενήντα (πεντηκοντήρης) και άλλες για τριάντα.

Γυναίκες Αργοναύτες
Η μόνη γυναίκα που, με βάση ορισμένες πηγές, έλαβε μέρος στην εκστρατεία ήταν η Αταλάντη. Ωστόσο η συμμετοχή της αμφισβητείται. Συγκεκριμένα, σύμφωνα με τον Απολλόδωρο τον Αθηναίο έλαβε μέρος στην εκστρατεία, όμως ο Απολλώνιος ο Ρόδιος αναφέρει ότι ο Ιάσωνας δεν της επέτρεψε τελικά να επιβιβαστεί στο πλοίο, καθώς φοβόταν να υπάρχει μία γυναίκα μόνη μεταξύ τόσων ανδρών.

Κατάλογος των Αργοναυτών
Μεταξύ των Αργοναυτών συγκαταλέγονται:


 * 1) Ιάσων, ο αρχηγός της εκστρατείας
 * 2) Αγκαίος ο Μέγας της Τεγέας, γιος του Ποσειδώνος
 * 3) Αγκαίος ο Μικρός, Λέλεγας της Σάμου
 * 4) Άδμητος, πρίγκιπας των Φερών
 * 5) Αιθαλίδης, γιος του Ερμή
 * 6) Άκαστος, γιος του βασιλιά Πελία
 * 7) Άκτωρ, γιος του Δίωνα της Φωκίδας
 * 8) Άμυρος, Θεσσαλός γιος του Ποσειδώνα
 * 9) Αμφιάραος, ο μάντης από το Άργος
 * 10) Αμφιδάμας
 * 11) Άργος των Θεσπιών, γιος του Φρίξου (ο κατασκευαστής της Αργούς)
 * 12) Ασκάλαφος ο Ορχομένιος, γιος του Άρη
 * 13) Αστερίων, γιος του Κομήτη
 * 14) Αταλάντη, η παρθένος κυνηγός
 * 15) Αυγείας, γιος του βασιλιά Φορβάντα της Ηλείας
 * 16) Εργίνος ο Αργοναύτης της Μίλητου
 * 17) Ευρύαλος, γιος του Μεκίστου, ένας από τους Επίγονους
 * 18) Ευρυδάμας των Δολόπων, από τη λίμνη Ξενία
 * 19) Εύφημος του Ταίναρου, ο κολυμβητής
 * 20) Εχίων, γιος του Ερμή
 * 21) Ηρακλής
 * 22) Θησέας από την Αθήνα
 * 23) Ίδας, γιος του Αφαρέως της Μεσσήνης και ο
 * 24) Λυγκέας, ο παρατηρητής, αδελφός του
 * 25) Ίδμων του Άργους, γιος του Απόλλωνα
 * 26) Ιφικλής, γιος του Θεστίωνος της Αιτωλίας
 * 27) Ιφιτός, αδελφός του βασιλιά Ευρυσθέα των Μυκηνών
 * 28) Καινέας των Λαπίθων
 * 29) Καλάις, ο φτερωτός γιος του Βορέα και ο
 * 30) Ζήτης, ο αδελφός του
 * 31) Κάνθος της Εύβοιας
 * 32) Κάστωρ, ο Σπαρτιάτης παλαιστής και ο
 * 33) Πολυδεύκης, ο πυγμάχος αδελφός του (οι Διόσκουροι)
 * 34) Κηφέας, γιος του Άλεου της Αρκαδίας
 * 35) Κορωνός των Λαπίθων, Γυρτών της Θεσσαλίας
 * 36) Λαέρτης, γιος του Ακρίσιου από το Άργος
 * 37) Μελαμπός της Πύλου, γιος του Ποσειδώνος
 * 38) Μελέαγρος της Καλυδώνος
 * 39) Μόψος των Λαπίθων
 * 40) Μπούτης των Αθηνών, ο μελισσοκόμος
 * 41) Ναύπλιος του Άργους, γιος του Ποσειδώνος
 * 42) Ορφέας, ο ποιητής από την Θράκη
 * 43) Παλαίμων, γιος του Ήφαιστου, Αιτωλός
 * 44) Περικλύμενος ο Τελαμών
 * 45) Περικλυμένος της Πύλου, εγγονός του Ποσειδώνος
 * 46) Πηλέας ο Μυρμιδών, πατέρας του Αχιλλέα
 * 47) Πηνέλεως, γιος του Ιππάλμου της Βοιωτίας
 * 48) Ποίας, γιος του Θαυμάκου της Μαγνησίας
 * 49) Πολύφημος, γιος του Έλατου της Αρκαδίας
 * 50) Τελαμώνας της Λοκρίδας, πατέρας του Αίαντος
 * 51) Τίφυς, από τις Σίφες της Βοιωτίας (ο τιμονιέρης της Αργούς)
 * 52) Ύλας των Δρυόπων, ιπποκόμος του Ηρακλή
 * 53) Φαληρεύς, ο Αθηναίος τοξότης
 * 54) Φανός ο Κρητικός, γιος του Διόνυσου και ο
 * 55) Στάφυλος, ο αδελφός του

Πηγές

 * Ζαν Ρισπέν, "Ελληνική μυθολογία", τόμος Β', εκδόσεις Δαρεμάς, Αθήνα 1953 (επιμέλεια: Σπύρος Μαρινάτος, μετάφραση: Νίκος Τετενές)
 * Μεγάλη εγκυκλοπαίδεια Γιοβάννη, τόμος 3, έκδοση 1979.

Εξωτερικοί σύνδεσμοι

 * Αρχαίες ελληνικές πόλεις - Αργοναυτική Εκστρατεία

Δείτε επίσης

 * Αργοναυτική εκστρατεία
 * Αργώ
 * Ιάσονας



Арганаўты Аргонавти Argonaoted Argonauta Argonauti Argonaut Argonautensage Argonauts Argonautas Argonaudid Argonautak Argonautit Argonautes Argonautas ארגונאוטים Argonauti Argonauták Argonauti Argonauti アルゴナウタイ არგონავტები 아르고나우타이 Argonautae Argonautai Argonauten Argonaut Argonauci Argonautas Argonauţi Аргонавты Argunàuti Argonauti Argonavti Аргонаути Argonaut Аргонавти 阿爾戈英雄